Foto’s: Sonsverduistering in dele van OosteDie son in die vorm van ŉ halfmaan tydens die sonsverduistering in Katmandoe, Nepal. (Foto: Niranjan Shrestha, AP) Sterrekykers het Sondag die hemelruim bewonder toe ŉ gedeeltelike sonsverduistering in dele van Afrika, Asië en die Midde-Ooste plaasgevind het. “Ons was gelukkig om dié sonsverduistering te kon sien,” het Hasan al-Hariri, uitvoerende hoof van Doebai-sterrekundegroep, gesê. “Ons sal eers weer oor 14 jaar só ŉ geleentheid kry.” Mense in Doebai kon Sondagoggend soveel as 85% van die verduisterde son sien. “ŉ Verduistering is ŉ seldsame gebeurtenis. Dit gebeur gewoonlik twee keer per jaar, maar dit verskil van plek tot plek,” sê Al-Hariri. Hoewel die Covid-19-pandemie die Doebai-sterrekundegroep se planne vir ŉ massabyeenkoms belemmer het, het die groep hulle tot die internet gewend sodat mense wêreldwyd die gedeeltelike sonsverduistering kon sien terwyl dit gebeur. In Nieu-Delhi, Indië, waar die verduistering ook sigbaar was, het ŉ bewolkte hemelruim nie entoesiaste afgeskrik nie. Só lyk die gedeeltelike sonsverduistering.